21. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1066  της 7/15 Νοεμ.1977 (ΦΕΚ Α' 351)  (Διόρθ. Ημαρτ. ΦΕΚ Α' 285/1977). Περί συστάσεως θέσεων παρασκευαστών εις την Φυσικομαθηματικήν Σχολήν του Πανεπιστημίου Ιωαννίνων. Άρθρον μόνον.-Εις τα Εργαστήρια: α) Εφηρμοσμένης Φυσικής, β) Φυσικής Χημείας και γ) Α΄ Θεωρητικής Φυσικής της Φυσικομαθηματικής Σχολής του Πανεπιστημίου Ιωαννίνων συνιστάται ανά μία θέσις παρασκευαστού, προστιθεμένη εις τας υπό του Β.Δ. 413/1971 προβλεπομένας ομοίας. Εις τον Υπουργόν Εθνικής Παιδείας και Θρησκευμάτων ανατίθεμεν την δημοσίευσιν και εκτέλεσιν του παρόντος Π.Δ/τος. 22. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.1068 της 7/15 Νοεμ.1977 (ΦΕΚ Α' 351)  Περί συστάσεως θέσεως διδασκάλου σχεδιογραφίας εις την Φυσικομαθηματικήν Σχολήν του Πανεπιστημίου Ιωαννίνων. Άρθρον μόνον.-1.Συνιστάται εις την Φυσικομαθηματικήν Σχολήν του Πανεπιστημίου Ιωαννίνων μία θέσις διδασκάλου σχεδιογραφίας επί βαθμοίς 7ω-2ω. 2.Τυπικά προσόντα διορισμού εις την δια του παρόντος ιδρυομένην θέσιν ορίζονται πτυχίον Ανωτάτης Σχολής Καλών Τεχνών και διετής ανάλογος προς την θέσιν προϋπηρεσία. Εις τον επί  της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. Σελ. 636,286(α) Τεύχος 694–Σελ. 128 